
DISPUTATIO  MEDICA 

DE 


PHTHISI  PULMONALI. 


AUCTORE  THOMA  ANDREWS 


V  ix  aut  ne  vix  ullus  morbus  inveniri  po~ 
test,  ex  omnibus,  quibus  homines  subjiciun¬ 
tur,  qui  acrius  medicorum  studium  desiderat, 
quam  dira  Phthisis  Pulmonalis ,  de  qua  pauca 
conscribere  visum  est. — Tabulae,  quse  Lon- 
dini  quotannis  eduntur,  luculenter  edocent, 
quadraginta  fere  millia  nostratum  singulis 
annis  hac  tabe  lethali  occidi  :  de  qua 

DE  PHTHISI  PULMONALI. 


mihi,  ni!  novi  professo  proponere  posse, 
quasque  notatu  dignissima  conscribendum 
erit. 


DE  DEFINITIONE. 

Hoc  malum  classi  Pyrexice ,  et  ordini  Hae¬ 
morrhagice  subjectum,  hacce  oratione  Culle- 
nus  definivit :  u  Macies  et  debilitas  cor¬ 
poris,  cum  tussi,  febre  hectica,  et  plerumque 
puris  expectoratione.”  Duas  subjecit  spe¬ 
cies,  nimirum,  Phthisin  incipientem  sine  pure, 
et  confirmatam ,  pure  extussito- 

DE  MORBI  SIGNIS. 

Quanquam  a  nulla  fere  terrarum  orbis  par» 
te  alienus  est  hic  morbus,  quibusdam  tamen 
prae  casteris  subesse  consuevit ;  potissimum- 
que  Britannos  adoriri  cognoscitur.  Saepius 
homines  male  habet,  ex  quo  pubescere 
coeperunt,  fere  usque  ad  mediam  aetatem : 
et  foeminae,  ei  quam  viri,  opportuniores  exis¬ 
timantur.  Nihil  vero  hujusmodi  perpetuum 
esse  potest ;  et  pari  ratione,  modo  cito  pede 
ad  fatum  properat,  alias  complures  antea 
menses,  imo  biennium  perstat,  quam  miseri 
succumbant. 

Paulo  supra  memoravi  Cullenum  in  duas 
partes  tabem  pulmonis  diduxisse:  de  notis 

quae  eandem  incipientem  insigniunt,  nunc 
paucis  disserendum  erit. 

Inter  principia,  aeger  non  nisi  tussim  con¬ 
queritur,  eamque  paulo  leviorem ;  quam 
fere  nihili  facere  solet :  nec  raro  asserit  se, 
ista  excepta,  valetudinis  esse  integerrimum. 
Aliquantum  simul  febrit  et  incalescit,  maxi- 
meque  noctu,  et  accepto  jam  cibo.  Malae 
praeter  consuetudinem  rubent :  arteriae  con¬ 
citantur,  et  noctu  durius  et  crebrius  exagi¬ 
tantur.  Interdum  homo  sitit ;  lingua  fere 
plus  justo  rubescit ;  subest  angoris  et  gravi¬ 
tatis  circa  praecordia  sensus.  Latus  alter¬ 
utrum  aut  utrumque  acutius  leviusve  dolet ; 
et  aeger  parum  dormit,  tussiendo  et  graviter 
spirando  vexatus  et  excitatus.  Nec  vero 
spirat  rarius,  imo  potius  duplo  aut  triplo  ce¬ 
lerius,  quam  corporis  integer ;  saepe  suspi¬ 
rat,  quasi  edito  ad  id  molimine  gravi.  Haec 
mala,  pituita  expuenda,  saepe  aliquantum  le¬ 
niuntur.  i£ger  pectus  nec  ampliare  nec 

coarctare  potest  adeo  plene  atque  valetu¬ 
dine  secunda  solebat,  ob  tussim  et  dolorem 
inde  exasperatos.  Excernenda  et  secernenda 
omnia  imminuuntur.  Ardent  extrema.  Tan¬ 
dem  corpus  emacrescere  incipit ;  cibos  aeger 
male  appetit  et  concoquit,  nec  raro  devora¬ 
tos  evomit.  Languent  animi  et  corporis 
vires  \  et  omnia  fere  mala  supra  comprehen¬ 
sa  ambulando  aut  currendo  ingravescunt. 

Jam  antea  enarrata  indicia  brevius  diu- 
tiusve  trahunt.  Dein  alia  accedunt,  ex  qui¬ 
bus  pulmonem  exulcerari  judicamus.  Ar¬ 
teriae  crebrius  micant ;  pus  expuitur,  aut 
sincerum  aut  cruentum,  aut  calculis  mixtum ; 
et  quo  cruentius,  eo  fere  pejus.  Febris, 
quae  hectica  vocatur,  supervenit :  ut  plerique 
sentiunt,  eadem  bis  quotidie  accedit,  meri¬ 
die  et  vesperi ;  verisimile  tamen  est  acces¬ 
sionem  gravem  non  nisi  vespertinam  esse, 
nimirum  post  cibos  sumptos.  Inter  febris 
ardores  laete  rubent  malae,  idque  exiguo  ru- 

bore.  Dein  adsunt  rigores,  collabitur  et 
pallet  vultus.  Vox  rauca  editur,  perinde 
quasi  ex  alto  proveniret.  Nunc  latus  vehe¬ 
mentius  dolet;  aeger  celeriter  et  difficulter 
spiritum  trahit,  et  hora  matutina  fere  plus 
excreare  solet.  Non  sine  molestia  summa 
cubat,  neque  nisi  supinus  jacere  potest,  ela¬ 
tis  humeris  et  capite.  Omnia  demum  adeo 
in  malum  ruunt,  ut  plane  doceamur  homi¬ 
nem  in  praecipiti  esse,  et  parum  abesse  quin 
extinguatur.  Oculi  pallent,  et  concavi 
fiunt;  tempore  vespertino  tali  et  pedes  in¬ 
tumescere  dira  aqua  intercute  incipiunt. 
Pus  modo  flavet,  modo  viridescit,  alias  cru¬ 
entum  editur;  ungues  adunci  fiunt;  crines 
delabuntur ;  noctu  aeger  insudat,  idque  su¬ 
dore  glutinoso  et  gelido.  Alvus  ultra  mo¬ 
dum  et  praeter  voluntatem  descendit :  qua 
duplici  exinanitione  infelix  mirum  in  mo¬ 
dum  labefactatur.  Fauces  nunc  ulceribus, 
quae  apthee  nominantur,  efflorescunt ;  et  de¬ 
nique  concidens  genus  nervosum,  delirium. 

tendines  digito  subsilientes,  et  interdum  ner¬ 
vorum  distentiones  hominem  absumunt. 


DE  CAUSIS. 

Causje  unde  morbi  enascuntur,  rite  ad  duo 
capita  referri  solent ;  nimirum,  alias  ad  eos 
homines  propensos  faciunt;  aliae,  substante 
proclivitate,  ipsos  morbos  facessunt. 

Quce proclivitatem  efficiunt. —Potissimum  in¬ 
ter  has  enitere  labem  genitis  a  parentibus 
traditam,  valde  suspicamur.  Propensiores 
autem  sunt  ad  tabem  pulmonis,  qui  multo 
sanguine  aut  sine  aut  cum  atra  bile  donan¬ 
tur  ;  qui  vultum  pulchri  et  speciosi  sunt,  et 
animo  corporeque  praeter  modum  irritabiles 
sunt,  et  sensu  exquisitiore  praediti ;  venis 

simul  amplioribus  et  praeter  consuetudinem 
purpureis.  Multis  persuasum  fuit,  quos  stru¬ 
ma  inficit,  eos  persaepe  in  hunc  morbum 
illabi,  praecipueque  in  id  genus  ejusdem,  cui 
pulmo  tuberculis  oneratur.  Neque  alia  pro¬ 
fecto  causa  esse  potest,  quare  tot  millia  Bri¬ 
tannorum  hoc  malo  pereant;  qui  sane  stru¬ 
mae  sunt  opportunissimi. 

Pectus  male  instructum,  motu  sanguinis 
per  pulmones  ita  impedito,  homines  ad  tabem 
pulmonis  propensos  reddit.  Idem  nimirum 
angustius,  costae  fere  planae,  os  pectoris  ex- 

r~ 

trusum,  cervix  longior  et  humeri  elati,  quae 
non  raro  cum  homine  nascuntur,  hoc  morbo 
perituris  saepenumero  subesse  observantur. 
Hinc  manifestum  est  strumam  et  tabem  pul¬ 
monis  quadam  affinitate  consociari.  Non 
homines  omnis  aetatis  pariter  huic  sunt  ob¬ 
noxii  ;  sed  potius  adolescentes,  quique  inter 
pubertatem  et  aetatem  mediam  sunt.  Neque 
vero  inficias  est  eundum,  ex  altera  parte 

adhuc  impuberes,  ex  altera  vero  plures,  qui 
annum  quadragesimum  attigerunt,  hunc 
morbum  experiri  posse. 

Qucz  morbum  excitant . — Tot  et  tam  variae 
sunt  noxae,  unde  proficisci  consuevit  malum, 
quod  prosequor,  ut  eas  omnes  intra  fines, 
qui  hujuscemodi  disputationes  complectun¬ 
tur,  comprehendere  non  facile  esset.  Oportet 
igitur,  ut  contracto  sermone  utar.  Prius 
autem  illud  memorare  placet,  quam  ad  hanc 
propositi  partem  veniam  \  undecunque  sci¬ 
licet  tabes  pulmonis  exoriatur,  eandem  non 
nisi  in  tria  genera  recte  diduci ;  nempe,  eam 

I.  Aut  a  tuberculis  enasci ; 

II.  Aut  a  suppuratione  inflammationi  pul¬ 
monis  superveniente ; 

III.  Aut  ab  inflammatione  praegressa  mem* 
branae,  quae  fistulas  animae  obducit» 

B 

I.  Ab  iis  noxis  incipiendum  erit,  quae 
hanc  valetudinem  tuberculis  gignendis  aut 
inflammandis  inferre  videntur.  Nullum  genus 
adversae  valetudinis  morbus,  de  quo  disputo, 
saepius  quam  hcemoptysm  sequitur.  At  vero 
nequaquam  judicamus,  sputum  sanguinis  per 
se  phthisin  arcessere.  Hoc  sputum  vasa  pul¬ 
monum  plus  justo  referciri  praedicat  ;  et 
quoties  in  malum  propositum  desinit,  ista 
corpori  adsunt,  quae  strumam  subesse,  ideoque 
forsan,  tubercula,  insigniunt ;  noxae  igitur, 
unde  hcemoptysis  hic  provenit,  ut  dura  ista 
tubercula  inflammentur,  et  tandem  exulce¬ 
rentur,  efficiunt. 

Res  est  notissima  asthma  etiam  saepenu- 
mero  in  phthisin  desinere;  quam  facessere 
habetur,  tubercula  creando  et  exasperando  : 
non  vero  inficiandum  est,  quin  plures  asth¬ 
mate  correpti  ad  ultimam  senectutem  per¬ 
venerint,  hujus  mali  integerrimi.  Quod  ad 
ipsa  tubercula  pertinet,  longe  saepius  pul- 

mones  infelicium,  quos  conficit  hic  morbus, 
male  habere  comperiuntur.  Eadem  quo¬ 
dammodo  cum  struma  sociari  valde  suspica¬ 
mur  ;  sed  qualia  sint,  parum  novimus.  Mem¬ 
branee  cellulosce  pulmonum  incumbunt ;  sunt 
rotunda,  paulo  duriora,  et  mole  plurimum 
variant  ;  subalbida,  interdum  cartilaginem 
referre  videntur.  Vasis  sanguineis  carent, 
et  casei  duri  speciem  prae  se  antea  ferunt, 
quam  exulcerantur.  Non  veri  absimile  esse 
judicamus,  eadem  ex  humore  glutinoso  den¬ 
sato  fieri,  quem  vasa  pulmonum  effuderint. 
Tandem  exulcerata  membranam  erodunt, 
adeo  ut  pus,  quo  implentur,  in  animae  fistulas 
profusum,  cum  cruore  extussiatur. 

Quaecunque  pulmones  exasperant,  si  ad¬ 
sint  tubercula,  facile  hunc  morbum  cient. 
Hujusmodi  sunt  pulveres  acres,  aut  fumi 
metallis  fusis  orti,  cum  anima  intus  accepti. 
Hae  vero  noxae,  jupiter  frigidus  et  humidus, 
exinanitiones  solitae  quiescentes,  et  calculi 


12 


DE  PHTHISI  PULMONALI. 


in  pulmonibus  aut  ut  tubercula  suppurent 
efficiendo,  aut  pulmonem  inflammando,  huic 
morbo  ciendo  sunt  idonea. 

i 

\ 

II.  Phthisis  aliquando  vomicse  inflamma¬ 
tionem  pulmonis  sequenti  supervenit.  Hoc 
vero  genus  morbi,  quem  prosequor,  multo 
minus  est  terribile,  quam  antea  dictum  $  ne¬ 
que  raro  homines  convalescunt,  qui,  pul¬ 
mone  inflammato  et  vomica  facta,  pus  ex- 
puerant.  Constat  igitur  eam  inflammatio¬ 
nem  rarius  nisi  natura  proclivioribus  phthisin 
inferre. 

III.  Si  quando  hic  morbus  inflammatae 
membranae,  quae  obducit  animae  fistulas  de¬ 
betur,  satis  periculosus  esse  comperitur. 
Quoties  vero  gravedo,  destillatio,  morbilli, 
variola,  angina,  &c.  tabem  pulmonis  antece¬ 
dunt,  eandem  progignere  videntur,  prius 
membranam  jam  dictam  inflammando. 

DE  CAUSA  CONTINENTE. 


Nihil  fere  ad  morbos  pertinens  obscurius 
et  difficilius  esse  solet,  quam  quod  ad  causas 
morborum  continentes ,  vel  proximas,  quae  vo¬ 
cantur,  spectat.  Verbum  istud  Proxima, 
judice  Gregorio  claro,  haudquaquam  bene 
morbis  imponitur.  Quoniam  vero  hanc  rem 
agitare  hic  loci  plane  alienum  esset,  quam 
brevissime,  qua  causa  contineatur  propositus 
morbus,  ostendendum. 

Corporibus  igitur  mortuorum  incidendis, 
constat  tubercula  exulcerata,  vomicas,  aut 
ulcera  pulmonum,  hujus  dirae  valetudinis 
causam  proximam  existere. 

DE  DIAGNOSI. 

Iniens  hic  morbus  in  tantum  insidiatur,, 
et  adeo  obscurus  est,  ut  vel  artis  medendi 
expertus  decipi  possit,  et  dubius  haereat, 
mera  gravedine  aut  destillatione,  an  hoc  te¬ 
ter  rimo  morbo  aliquis  implicetur.  Haud 
igitur  abs  re  existimavi,  quaedam  de  dijudi¬ 
cando  disputare. 

Catarrlius  ultima  hyeme  aut  vere  ineunte, 
fere  homines  aggreditur,  jove  humido  et  fri¬ 
gido  fere  oriundus  ;  et  isto  acri  humore 
membranam  narium  et  faucium  exasperante, 
et  signis  faucium  inflammatarum  potissimum 
praedicatur.  Inter  ipsa  principia,  aegrotus 
febricitat  et  tussit :  multo  tamen  minus  in- 

firmatur,  quam  tabe  pulmonis  correptus  :  et 
neque  febre  ista  hectica  exardet,  neque  ema¬ 
crescit.  Quem  non  nisi  catarrhus  torquet, 
huic  raro  contingere  observatur  indoles  ea 
propria  corporis  antea  memorata,  morbo,  de 
quo  agitur,  conficiendis  propria.  Ille  auris 
aestivis  fere  semper  devincitur  j  hic  aestate 
mitescens,  furis  tamen  adinstar,  intimis  pe¬ 
netralibus  latet,  demum  arsurus  et  vitae  flam¬ 
mam  serius  ocyus  extincturus.  Quod  si 
tandem,  pulmone  exulcerato,  aliquis  pus  ex- 
puerit,  neminem  fere  mali  natura  fallere  po¬ 
test  \  omnia  tunc  erumpunt  \  omnia  patent. 
Hic  loci  operae  pretium  duxi,  quibus  notis 
pus  a  muco  discerneretur,  proponere. 

Imprimis,  si  pus  in  aquam  injicitur,  ea¬ 
dem  misceri  videtur  ;  sed  paulo  post  descen¬ 
dit  :  mucus  immissus  natat,  et  quasi  flocco¬ 
rum  speciem  propriam  induit.  Si  utrique 
acido  sulphurico  dissoluto  aqua  accedit,  pus 
praeceps  cadit,  mucus  autem  non  demittitur. 

Microscopio  interposito,  globi  exigui  albi  in 
pure  patent;  quibus  mucus  omnino  caret. 
Pus  calefactum  graviter  olere  dicitur ;  mucus 
nequaquam. 

At  vix  inficias  est  eundum  haec  omnia 
parum  fidei  habere ;  et  maxime  febre  hectica , 
aliisque  exulcerationis  propriis  innitendum 
esse,  quo  clare  dijudicemus. 


DE  RATIONE  QUORUNDUM  SIGNORUM. 

Prjecipua  et  gravissima  solum  ex  his  pro¬ 
ferre  opus  est. 

Tussis. — Ineunte  hoc  morbo,  tussis  mem¬ 
branae  fistularum  animae  sicciori,  ideoque  ir¬ 
ritabiliori  debetur ;  sub  finem  vero  potius  ex 

eadem  pure  exasperata  et  impedita  nascitur ; 
et  eo  magis  saevit,  si  id  pus  tuberculis  pro¬ 
ficiscitur  ;  quod  acrius  esse  videtur. 

Spirandi  difficultas. — Inter  principia,  in¬ 
flammatio  pulmonis  et  saepe  tubercula,  mo¬ 
tum  sanguinis  per  pulmonem  impediendo, 
spiritum  gravant.  Postea  vero  calculi,  qui 
interdum  subesse  videntur,  exulceratio,  et 
profusio  sanguinis  intus  e  vasis  diruptis,  spi¬ 
randi  difficultatem  longe  graviorem  faces¬ 
sunt.  Neque  non  pectoris  angustia  hoc 
malo  implicitis  propria,  aliquid  operae  huc 
conferre  videtur. 

Febris  hectica. — Nunc  tandem  comperitur 
exulcerationem  hanc  febrem  fere  semper  an- 
tecedere ;  quomodo  ulcus  factum  hanc  con¬ 
citaret,  explicare  non  audeo. 

Alvi  fluxus. — Alvi  fluxus,  morbo  jam  ad 
exitum  lethalem  properante,  accedit,  et  viri - 

c 

um  summae  resolutioni  tribuendus  est ;  fibris 
circa  anum  laxatis.  Fatum  propinquum 
nunquam  non  est  augurandum,  quoties  hoc 
signum  supervenit. 

Sudores — Hi  etiam  ad  finem  erumpunt  et 
pessimo  indicio  sunt  habendi :  non  aliunde, 
quam  alvi  fluxus,  enascuntur  ;  semperque 
vires  admodum  labefactatas  ostendunt. 

Ungues  adunci ,  Oculi  pallentes ,  8§c,  maciem 
praedicant :  hi  scilicet  adipem  resorptum,  illi 
digitos  extenuatos  demonstrant. 

Crines  decidunt ,  propter  languidum  san¬ 
guinis  motum ;  quo  fit,  ut  ad  extremas  cor¬ 
poris  partes  non  rite  deferatur :  hic  etiam, 
cutis  ipsa  explicita  aliquando  decidit. 

Tumor  talorum  et  pedum . — Hic  tumor  par- 
tim  ad  vitae  vires  concidentes,  partim  ad  san» 

guinem  aegerrime  per  pulmones  translatum 
est  referendus. 

Mens  integerrima ,  nisi  ad finem. — Paulo  dif¬ 
ficilior  est  hujus  rei  ratio.  Res  est  autem 
notissima,  dum  atra  bile,  et  ventriculo  infir¬ 
mo  vexati,  tristes  et  moesti,  de  sua  vita  et 
rebus  desperant,  tabe  pulmonum  tortos  diu 
animo  aequissimo,  hilari  et  sereno  esse  prae¬ 
ditos,  nec  nisi  tussim  queri,  se  aliter  bene 
valere  credere  solitos.  Quibusdam  placuit 
corpora  hoc  morbo  aegrotantium  oxy genio 
praeter  modum  imbui ;  cui  mentem  sanam 
tribuunt.  Quam  sententiam  ludibrio  haben¬ 
dam  aestimo  :  vires  tamen  cordis  et  arteria¬ 
rum  collapsae,  adeo  ut  idonea  sanguinis  co¬ 
pia  non  ad  cerebrum  deferatur,  causa  esse 
videntur,  cur  aeger  jam  moriturus  deliret. 

DE  PROGNOSE 

Plerique  medici  confitentur,  pulmone  ex¬ 
ulcerato,  desperandum  esse.  Si  profecto  hic 
dirus  affectus  eo  saevierit,  ut  pus  expuatur, 
ut  miser  febre  ista  hectica  marceat,  et  sudet, 
constat  in  praecipiti  hominem  versari :  co¬ 
que  celerius  fatum  expectandum,  si,  quod 
expuitur,  sanguine  miscetur,  et  alvus  simul 
ultra  modum  liquatur. 

Spes  tamen  non  abjicienda  erit,  si  inter 
principia  ipsa  homo  ad  Galliam,  aut  Lusita¬ 
niam  se  receperit :  in  Britannia  enim  mo¬ 
rari,  letho  fere  est  se  dedere.  Spem  vero 
semper  esse  quam  minimam  facile  patet  ali¬ 
cui  consideranti  secum,  motum  pulmonis  in- 

ter  spirandum  assiduum  non  posse  non  eum 
inflammatum  facile  exulcerare,  exulceratum 
adeo  irritare,  ut  ulcus  sanari  nequeat. 


DE  MEDENDI  RATIONE. 

Duo  consilia  fere  curationem  totam  am¬ 
plectuntur.  I.  Alterum  est,  cavere  ne  tuber¬ 
cula  inflammentur,  aut  inflammata  exulceren¬ 
tur.  II.  Alterum ,  signa,  quas  molestiam  fa¬ 
cessunt,  et  infirmando  fatum  celerarent,  po¬ 
tissimum  ad  finem,  quantum  id  fieri  possit, 
lenire. 

I.  Quo  hoc  consilium  rite  perficiatur,  max¬ 
ime  omnium  valet  coelum  mutare.  iEqualis 
tempestas,  et  neque  aestuosa  neque  frigidior, 
neque  siccissima,  nec  tamen  nubila  praestat. 

iEgro  igitur,  simul  atque  prima  mali  semi¬ 
na  sese  ostendere  coeperint,  statim  ad  Ma- 
deiram,  Lusitaniam,  Hispaniam,  Galliam  aut 
Italiam,  ni  furor  belli  vetet,  eundum  est. 
Quod  si  id  non  liceret,  impediente  Marte  aut 
rebus  angustis.  Deveniam  saltem  petere  o- 
portebit.  Vitae  ratio  non  parvi  aestimanda 
est  :  cibus  e  carnibus,  vina  meraciora,  et 
quaecunque  stimulando,  tubercula  inflam¬ 
ment  aut  exulcerent,  summo  studio  vitanda 
sunt.  Cavendum  est  simul,  ne  quid  pecce¬ 
tur,  nimium  abstinendo.  Hinc  cibus  e  me¬ 
dia  materia  longe  optimus  est ;  vires  enim 
satis  sustinet,  neque  vero  inflammationem 
arcessit.  Lac  convenientissimum  esse  om¬ 
nium  ad  corpus,  ineunte  tabe  pulmonis., 
alendum  existimatur. 

Ignavia  et  nimia  ambulatio  corpori  pa¬ 
riter  nocent  :  iJla,  humores  secernendos 
et  excernendos  reprimendo,  et  ita  propen¬ 
sionem  ad  inflammationem  augendo ;  haec. 

motum  cordis  et  arteriarum  concitando. 
Quod  ad  vestem,  istiusmodi  esse  debet, 
ut  corpus  ab  auris  frigidis  et  humidis  Bri¬ 
tanniae  propriis  defendatur,  neque  tamen 
ultra  debitum  calefiat.  .ZEger  igitur  panno 
laneo  vestiri  debet ;  qui  etiam,  halitum  per 
cutem  leniter  evocando,  proderit. 

Medicamenta  et  alia  remedia,  quorum 
auxilio  consilium  propositum  exequamur, 
sunt  sanguinis  detractio ,  pro  aegrotantis  aeta¬ 
te,  sexu,  viribus,  et  prout  signa  leniora  aut 
vehementiora  sint,  parcior  ampliorve ;  ex¬ 
ulcerantia,  alvi  purgantia ,  et  quae  vomitum 
cient ,  &c. 

* 

Exulcerantia  pectori  imposita  non  parum 
proficiunt,  humores  ad  summam  cutem  e 
pulmone  evocando. 

Quce  alvum  purgant,  eodem  spectant.  Op¬ 
tima  esse  videntur  leniora ;  qualia  oleum  e 

seminibus  ricini  communis,  et  sales  medii* 
Sed  non  juvat  alvum  acrius  solicitare  j  imo 
potius  nocet,  infirmando. 

Quae  vomere  faciunt . — Haec,  circa  initia, 
auxilium  pollicentur,  non  solum  ventriculum 
et  intestina  exinaniendo,  sed  etiam  ob  con¬ 
sensum,  quo  invicem  consociantur  ventricu¬ 
lus,  cutis  et  membrana  fistularum  animae, 
sudorem  lenem  eliciendo,  et  sputum  promo¬ 
vendo.  Tartras  antimonii  cum  radice  ipeca- 
cuariha ,  vel  sulphas  zinci  aut  cupri,  in  hunc 
finem  adhiberi  solet.  Digitalis  purpurea 
non  praetermittenda  est.  Propter  vim  perin¬ 
signem,  qua  praedita  sunt  ejus  folia,  cordis 
et  arteriarum  motum  sedandi,  non  injuria 
permulti  medici  summi  nominis  eandem  ex¬ 
perti  sunt :  certe  non  digna  esse  videtur 
palma,  quam  primo  tulerat.  Si  quid  juvat, 
id  ineunte  morbo  fieri  credo ;  et  valde  sus¬ 
picor  hanc  plantam  postea  adhibitam,  non 
nisi  ad  summam  molestiam  inferendam  va- 

Iere,  haud  unquam  profuturam.  Ita,  ni  fal¬ 
lor,  sentiunt  summi  ex  viris  hodiernis. 

Quce  refrigerant. — Omnia  acida ,  tum  quae 
mineralia  vocari  solent,  tum  etiam  quae  plan¬ 
tae  praebent,  utenda  sunt,  et  per  totum  mali 
decursum  utilia  erunt. 

Equitando  et  navigando  quidam  se  hac 
peste  liberos  praestitisse  videntur;  iis  ratio¬ 
nibus  moveri  plane  nihil  nocere  potest,  si 
non  proficiat.  Equitando,  citra  sudorem, 
efficitur  ut  secernenda  secernantur,  et  ex¬ 
cernenda  excernantur.  Navigando,  vomitus 
creber  cietur  ;  quo  potissimum,  hoc  genus 
motus  auxiliari  videtur. 

II.  Maximi  refert,  quum  salus  sperari  non 
potest,  ut  vita  quam  minime  molesta  sit,  et 
fatum  quam  maxime  differatur,  moliri.  Sig¬ 
na  mala,  quae  praecipue  operae  pretium  est 

levare  et  consopire*  sunt  tussis*  dolor,  su¬ 
dores  et  alvi  fluxus  lethalis. 

Dolor  et  tussis,  jam  exulceratione  facta, 
felicissime  opio  leniuntur ;  quod  tamen  dare 
non  antea  licebat,  idque  ex  causa  omnibus 
medicis  notissima.  Glutinosa  omnia  eodem 
operam  conferunt  ;  qualia  sunt  lichen  Jslan- 
dicus,  nuper  summi  habitus,  gummi  mimosce 
Niloticce,  et  quae  sunt  hujusmodi. 

Cum  tandem  indicia  pessima  supra  com¬ 
prehensa,  ad  ultima  ventum  esse  testantur, 
alvus  continenda  est,  sudores  cohibendi  sunt; 
et  vires  sustinendae  sunt  cibo  aliquanto  ple¬ 
niore  quam  antea,  e  carnibus,  egelidis  de¬ 
voratis  :  et  vinum  dilutius  Lusitanicum  est 

* 

concedendum.  Ad  alvum  continendam,  ex¬ 
tracto  mimosce  catechu ,  kino,  opio ,  carhonate 
calcis ,  extracto  hamatoxyli ,  &c.  est  utendum. 
Quo  sudores  cohibeantur,  refrigerantia  jam 
dicta  sumenda  sunt ;  sudor  repressus  alvi 

fluxu  graviore  excipitur.  Saspe  enim  fit, 
ut  has  duas  exinanitiones  vicissim  urgeant, 
una  aucta,  si  altera  quiescat;  alvi  profusio 
longe  tamen  vitas  inimicior  habenda  est ; 
ideoque  hanc  potissimum  tollere  medicum 
oportet ;  quod  ut  efficiat,  opio  et  vino  rubro 
maxime  fidendum  est. 

